**Līgums Nr. 1P-2023  
*par programmatūras izstrādi***

Liepājā, 2023. gada 30. martā

**SIA “Kristal”,** reģistrēta LR Uzņēmumu reģistrā ar reģistrācijas Nr. 52103051931, turpmāk tekstā Klients, kuru pamatojoties uz statūtiem pārstāv tās valdes locekle Nataļja Martinišina turpmāk tekstā – **Pasūtītājs vai Klients**, no vienas puses,

un

**Nodokļu maksātājs Vitālijs Muzaļovs**, NM reģ. kods 21038410834,  
jurid.adrese Dzintaru iela 95 - 12, Liepāja, LV-3416, turpmāk tekstā – **Izpildītājs**, no otras puses,

turpmāk tekstā katra atsevišķi saukta – **Puse** un abas kopā – **Puses**,

izsakot savu brīvu gribu, bez maldības, viltus un spaidiem, noslēdz šāda satura līgumu, turpmāk tekstā – **Līgums**:

**1. Līguma priekšmets**

1.1. Pasūtītājs uzdod un apmaksā, bet Izpildītājs ar saviem resursiem Līgumā un normatīvajos aktos noteiktajā kārtībā pienācīgā kvalitātē atbilstoši Pasūtītāja vajadzībām un norādījumiem apņemas izstrādāt **SIA “KRISTAL” Programmatūru uzņēmuma ražošanas procesu operatīvai vadībai (digitālai pārraudzībai)** turpmāk tekstā **– Pakalpojums**.

1.2. Pasūtītājs sastāda darba uzdevumus un kopā ar Izpildītāju nosaka termiņus programmas rakstīšanai, testēšanai un bloka palaišanai ekspluatācijā.

1.3. Programmēšanas gatavo produktu Izpildītājs izvieto Pasūtītāja norādītā domēna.

2.2. Puses vienojas, ka Izpildītājs veic Pakalpojumā ietverto darbu izpildi līdzp.1.2. izpildei.

2. **Pakalpojuma pieņemšanas un nodošanas kārtība**

2.1. Izpildītājs nodod Pakalpojumu Pasūtītājam ar Pakalpojuma pieņemšanas–nodošanas aktu.

2.2. Pasūtītājs 10 (desmit) darba dienu laikā no Pakalpojuma pieņemšanas–nodošanas akta saņemšanas izsniedz Izpildītājam parakstītu Pakalpojuma pieņemšanas–nodošanas aktu vai rakstisku motivētu atteikšanos no Pakalpojuma pieņemšanas.

2.3. Ja Pasūtītājs atteicies pieņemt Pakalpojumu Līguma 2.2.punktā noteiktajā kārtībā, Izpildītājs veic Pasūtītāja atteikumā norādīto trūkumu novēršanu par saviem līdzekļiem 10 (desmit) darba dienu laikā no attiecīga Pasūtītāja atteikuma saņemšanas brīža un atkārtoti iesniedz Pasūtītājam Pakalpojuma pieņemšanas–nodošanas aktu.

2.4. Ja šī Līguma 2.3.punktā minēto trūkumu novēršana nav iespējama, Izpildītājs atlīdzina visus tādējādi Pasūtītājam radušos zaudējumus un Pasūtītājam ir tiesības prasīt atbilstoši samazināt Līguma summu.

2.5. Pakalpojums pēc tā pieņemšanas ar Pakalpojuma pieņemšanas–nodošanas aktu ir Pasūtītāja ekskluzīvs īpašums, un Pasūtītājs iegūst visas autortiesības un blakustiesības uz Pakalpojumu, ka ir nododams Latvijas Republikas Autortiesību likuma 15.panta izpratnē.

**3. Līguma summa un norēķinu kārtība**

3.1.Atlīdzība tiek noteikta atkarībā no patērētā laika, tā ir **20 EUR/h** (divdesmit eiro par astronomisko stundu).

3.2.Pasūtītājs veic samaksu par Līguma priekšmetā minēto Pakalpojumu pēc Pakalpojuma etapa (etapiem) un/vai Pakalpojuma pabeigšanas un Pakalpojuma pieņemšanas–nodošanas akta parakstīšanas.

3.3.Puses vienojas, ka Pasūtītājs samaksā Līguma summu katru mēnesi līdz 10 datumam par padarīto darbu (stundām) pamatojoties uz izstādīto rēķinu. Pakalpojuma pieņemšanas–nodošanas akta katra bloka abpusējas parakstās, norada rēķinus kas attiecas uz nodoto bloku .

3.4.Līguma izbeigšanas gadījumā Pasūtītājs apņemas samaksāt Izpildītājam par kvalitatīvi izpildītajiem darbiem, kas veikti līdz Līguma izbeigšanai un norādīti Pušu parakstītajā aktā par padarīto darbu izpildi.

**4. Izpildītāja tiesības un pienākumi**

4.1. Izpildītājs apņemas izpildīt Pakalpojumu šajā Līgumā paredzētajā termiņā, apjomā un kvalitātē, pēc Pasūtītāja prasībām, ievērojot Latvijas Republikā spēkā esošos normatīvos aktus.

4.2. Izpildītājs garantē, ka Pakalpojums tiks izveidots bez ļaunprātīgas citu autora darbu izmantošanas.

4.3. Izpildītājs apņemas sniegt Pasūtītājam informāciju par Pakalpojuma izstrādes gaitu 3 (trīs) darba dienu laikā no Pasūtītāja rakstveida pieprasījuma saņemšanas.

4.4. Izpildītājs apņemas nodot Pasūtītājam Pakalpojumā ietvertos darbus, sastādot Pakalpojuma pieņemšanas–nodošanas aktu.

4.5. Izpildītājs pēc Pakalpojuma nodošanas vai Līguma izbeigšanas neatkarīgi no tā iemesla apņemas nodot Pasūtītājam ekskluzīvas tiesības uz programmatūru ([t.sk](http://t.sk/). galvenās atslēgas un pilnīga piekļuve programmatūrai).

4.6. Izpildītājs apņemas šajā Līgumā noteiktajā kārtībā veikt Pakalpojuma trūkumu novēršanu. Ja Pasūtītāja norādītie trūkumi nav novērsti atkārtoti, vai ja Izpildītājs tos nenovērš iepriekš saskaņotā termiņā, Pasūtītājs ir tiesīgs vienpusēji lauzt līgumu neizmaksājot Izpildītājam atlīdzību par konkrētā etapa darbu neizpildi.

4.7. Izpildītājs garantē, ka nepaturēs nekāda veida materiālus, etapu rezultātus datu nesējos, t.sk. - patvaļīgi nepublicēs Pakalpojumu vai tā daļas internetā. Izpildītājs nepatur tiesības izmantot Pakalpojumu vai tā daļas (programmatūras analogu) uzņēmumā ar līdzīgu darbības veidu kā Pasūtītājam.

4.8. Jebkāda ar šo Līgumu saistīta un jebkurā formā pieejama informācija vai cita veida dati, kas Izpildītājam ir kļuvuši zināmi, tai skaitā Izpildītāja sagatavotie materiāli, ir Pasūtītāja komercnoslēpums un īpašums. Izpildītājam nav tiesību jebkādā veidā ierobežot Pasūtītāja tiesības brīvi rīkoties ar tiem.

4.9. Ar šī Līguma izpildi saistītu fizisko personu datu apstrādē Izpildītājs rīkojas atbilstoši spēkā esošajiem normatīvajiem aktiem - Eiropas Parlamenta un Padomes 2016.gada 27. aprīļa regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti (kas atceļ Direktīvu 95/46/EK (Vispārīgā datu aizsardzības regula)). Izpildītājam ir saistošs šī Līguma 2.pielikums „Iekšējie darba noteikumi par datu aizsardzību”.

4.10. Izpildītājs pēc Pakalpojuma pabeigšanas un/ vai tā izpildes gaitā apņemas veikt apmācības kursu Pasūtītāja un/ vai tā Darbiniekam/iem darbam ar izstrādāto Pakalpojumu.

4.11. Izpildītājs paziņo par prasībām tehniskajam aprīkojumam programmatūras drošai darbībai un datu drošības nodrošināšanai.

**5. Pasūtītāja tiesības un pienākumi**

5.1. Pasūtītājs Līguma parakstīšanas dienā nodod Izpildītājam visu informāciju – vizuālos materiālus, logo un citus materiālus, kas Pakalpojuma sniegšanas ietvaros Izpildītājam ir nepieciešami. Pakalpojuma sniegšanas gaitā Pasūtītājs apņemas nodrošināt Izpildītāju ar visiem Pakalpojuma sniegšanai nepieciešamajiem materiāliem 3 (trīs) darba dienu laikā no Izpildītāja rakstveida pieprasījuma saņemšanas.

5.2. Pasūtītājam ir tiesības kontrolēt šī Līguma izpildes gaitu un pieprasīt no Izpildītāja kontroles veikšanai nepieciešamo informāciju.

5.3. Pasūtītājam ir tiesības neapmaksāt nostrādātas stundas ja padarītājs darbs neatbilst tehniskam uzdevumam vai nebilst kvalitātei.

5.4. Pasūtītājam ir tiesības pieprasīt Izpildītājam veikt Pakalpojuma trūkumu novēršanu. Ja Pasūtītāja norādītie trūkumi nav novērsti atkārtoti, vai ja Izpildītājs tos nenovērš iepriekš saskaņotā termiņā, Pasūtītājs ir tiesīgs vienpusēji lauzt līgumu neizmaksājot Izpildītājam atlīdzību par konkrētā etapa darbu neizpildi.

5.5. Pasūtītājs apņemas šajā Līgumā noteiktajos termiņos un kārtībā apmaksāt Izpildītāja veiktos Pakalpojumus.

5.6. Pasūtītājam ir pienākums veikt izpildītā Pakalpojuma pieņemšanu saskaņā ar šī Līguma nosacījumiem.

5.7. Pasūtītājam ir pienākums nodrošināt tehnisko aprīkojumu programmatūras drošai darbībai un datu drošības nodrošināšanai.

**6. Līguma spēkā stāšanās un darbības termiņš**

6.1. Šis Līgums stājas spēkā ar tā parakstīšanas brīdi un ir spēkā līdz visu Līgumā minēto saistību izpildei.

6.2. Abām Pusēm rakstveidā vienojoties, Līgums var tikt izbeigts pirms saistību pilnīgas izpildes.

6.3. Pasūtītājam ir tiesības vienpusēji izbeigt Līgumu:

6.3.1. ja Izpildītājs kavē Līguma 1.2.punktā noteikto termiņu ilgāk par 10 (desmit) darba dienām;

6.3.2. ja Izpildītājs rīkojas pretēji Līguma nosacījumiem;

6.3.3. ja Izpildītājs kļūst maksātnespējīgs vai attiecībā uz to tiek uzsākts tiesiskās aizsardzības, bankrota vai likvidācijas process.

6.4. Puses var izbeigt šo Līgumu vienpusēji, brīdinot par to otru Pusi rakstveidā 30 (trīsdesmit) dienas iepriekš un veicot norēķinus par kvalitatīvi un saskaņā ar Līguma nosacījumiem līdz paziņojuma par Līguma izbeigšanu nosūtīšanai sniegtajiem un ar Pakalpojuma pieņemšanas–nodošanas aktu pieņemtajiem darbiem.

**7.Atbildība**

7.1. Puses nekavējoties informē otru Pusi par jebkādiem apstākļiem, kas varētu apgrūtināt vai citādi ietekmēt Līguma izpildi.

78.2. Puses ir savstarpēji atbildīgas viena otrai par zaudējumu nodarīšanu, ja tie radušies vienas Puses vai tās darbinieku, kā arī šī Līguma izpratnē iesaistīto trešo personu darbības vai bezdarbības, tai skaitā – rupjas neuzmanības, ļauna nolūka vai nolaidības, rezultātā, saskaņā ar spēkā esošajiem normatīvajiem aktiem.

**8. Nepārvarama vara**

8.1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.

8.2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Puses saistību izpildi, tad tādējādi ietekmētais saistību izpildes laiks un Līguma termiņi ir pagarināmi par laika periodu, kas vienāds ar nepārvaramas varas apstākļu darbības periodu un laiku.

8.3. Ja nepārvaramas varas apstākļu rezultātā Puse nevar izpildīt no Līguma izrietošās saistības ilgāk kā 90 (deviņdesmit) dienas pēc kārtas, tad Pusei ir tiesības izbeigt šo Līgumu.

**9. Piemērojamais likums un strīdu izšķiršanas kārtība**

9.1. Līguma sastādīšanā ņemti vērā un tam piemērojami spēkā esošie Latvijas Republikas normatīvie akti.

9.2. Visi strīdi un nesaskaņas, kas rodas vai var rasties Līguma izpildes gaitā vai sakarā ar to, risināmi savstarpēju pārrunu ceļā, bet, nepanākot vienošanos 30 (trīsdesmit) dienu laikā, strīdus izskata tiesa saskaņā ar Latvijas Republikas normatīvajiem aktiem.

**10. Citi noteikumi**

10.1. Visi Līguma grozījumi vai papildinājumi izstrādājami rakstveidā un pievienojami Līgumam kā pielikumi, kas pēc tam, kad tos parakstījušas abas Puses, kļūst par Līguma neatņemamām sastāvdaļām.

10.2. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.

10.3. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.

10.4. Līgums ir saistošs Pusēm, to pilnvarotajām personām, kā arī tiesību un saistību pārņēmējiem. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.

10.5. Līgums, tā noteikumu saturs, kā arī visa informācija, kuru Puses atklājušas viena otrai Līguma izstrādāšanas un izpildes nolūkā, uzskatāma par konfidenciālu un neatklājamu trešajām personām bez otras Puses iepriekšējas rakstveida piekrišanas. Šis nosacījums neattiecas uz publiski pieejamu informāciju normatīvajos aktos noteiktajos gadījumos. Puses ir atbildīgas viena otrai par zaudējumiem, kas nodarīti konfidencialitātes pārkāpumu dēļ.

10.6. Līgums sastādīts uz 4 (četrām) lapām latviešu valodā 2 (divos) eksemplāros, pa vienam katrai no Pusēm.

**11. Līguma pielikumi**

1. Pieņemšanas-nodošanas akts;
2. Iekšējie darba noteikumi par datu aizsardzību;
3. Tehniskais uzdevums (pa etapiem) un aptuvena tāme;
4. **Pušu paraksti un rekvizīti:**

|  |  |
| --- | --- |
| **Pasūtītājs**  SIA „KRISTAL”  Reģ. Nr. 52103051931  Stārķu iela 43, Liepāja  Tālr.: 29433656  Norēķinu rekvizīti:  AS “SEB banka”  konts Nr. LV90UNLA0055000409371  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  valdes locekle Nataļja Martiņišina | **Izpildītājs**  Vitālijs Muzaļovs  Reģ.kods: 21038410834  Struktūrvienības reģ. numurs:  91434449651  Dzintaru iela 95 - 12, Liepāja, LV-3416  Tālr.: 29822921  Norēķinu rekvizīti:  A/s Luminor Banka  konts: LV76RIKO0002221861046  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  nodokļu maksātājs Vitālijs Muzaļovs |

**Pielikums Nr.1**

Līgumam par programmatūras izstrādi

Nr.*\_\_\_\_\_\_\_\_\_* no *\_\_\_\_\_\_\_\_*

**PIEŅEMŠANAS–NODOŠANAS AKTS**

Liepājā, 2023. gada \_\_. \_\_\_\_\_\_\_\_

**SIA “Kristal”,** reģistrēta LR Uzņēmumu reģistrā ar reģistrācijas Nr. 52103051931, turpmāk tekstā Klients, kuru pamatojoties uz statūtiem pārstāv tās valdes locekle Nataļja Martinišina turpmāk tekstā – **Pasūtītājs vai Klients**, no vienas puses,

un

**NM Vitālijs Muzaļovs**, NM reģ. kods 21038410834,  
jurid. adrese Dzintaru iela 95 - 12, Liepāja, LV-3416, turpmāk tekstā – **Izpildītājs**, no otras puses,

pamatojoties uz Līgumu par programmatūras izstrādi Nr*.\_\_\_\_\_\_* no *\_\_\_\_\_\_\_\_\_\_\_\_\_*, Puses konstatē:

1. Līgumā noteikto Pakalpojumu Izpildītājs ir veicis *1.,2.,3 utt. etapu/ pilnā apjomā*, labā kvalitātē un *etaps/ līgums* pilnībā pabeigts Līgumā noteiktajā termiņā.

2. Savstarpēju pretenziju un iebildumu nav.

3. Šis akts ir sastādīts divos eksemplāros, pa vienam katrai no Pusēm.

**Pušu paraksti un rekvizīti:**

|  |  |
| --- | --- |
| **Pasūtītājs**  SIA „KRISTAL”  Reģ. Nr. 52103051931  Stārķu iela 43, Liepāja  Tālr.: 29433656  Norēķinu rekvizīti:  AS “SEB banka”  konts Nr. LV90UNLA0055000409371  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  valdes locekle Nataļja Martiņišina | **Izpildītājs**  Vitālijs Muzaļovs  Reģ.kods: 21038410834  Struktūrvienības reģ. numurs:  91434449651  Dzintaru iela 95 - 12, Liepāja, LV-3416  Tālr.: 29822921  Norēķinu rekvizīti:  A/s Luminor Banka  konts: LV76RIKO0002221861046  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  nodokļu maksātājs Vitālijs Muzaļovs |